Document ID: /roh_data/filtered/fineweb-2-filterrobots_roh.jsonl.gz/7282

Raiffeisen e Helvetia van puspè vias separadas. Suenter avair lavurà passa 20 onns ensemen, vegnan la banca e l'assicuranza a terminar lur cooperaziun per il commerzi cun products d'assicuranzas cun la fin da quest onn. Uschia possian las duas interpresas puspè persequitar independentamain ina da l'autra lur atgnas miras strategicas.
Raiffeisen vul persequitar vinavant ina cooperaziun en la sparta assicuranza, quai cun auters interessents. Helvetia vul extender ses champ da fatschenta e tranter auter dar dapli prioritad al tema abitar.